Mercedes όπως Lamborghini - mercedes a-class
Ασφάλειες - ΚΤΕΟ Τελικά μήπως τα υπεραυτοκίνητα κυκλοφορούν ανάμεσά μας; Ποια μοντέλα θα μπορούσαν να υποστηρίξουν τον όρο supercar της διπλανής πόρτας;Mercedes όπως Lamborghini;	Διαβάστηκε από 1758 αναγνώστες - Ημερομηνία δημοσίευσης: 12/7/2017
Ξέρετε τι κοινό έχει το μοντέλο που ξεκίνησε την υπερκατηγορία των supercars με τα σημερινά μικρομεσαία; Κανένα; Λάθος! Γιατί η Lamborghini Countach το 1974 είχε την ίδια ιπποδύναμη με την AMG A-Class σήμερα. Αν είναι supercar η Countach, γιατί να μην είναι η κορυφαία A-Class; Πήρε 25 χρόνια να φτάσουν τα 150 άλογα οι κορυφαίες εκδόσεις των μικρομεσαίων. Το Golf GTI το 2000 βρισκόταν στους 150 ίππους από 1,8 λίτρα. Και πήρε μόλις 15 για να τα διπλασιάσουν και να φτάσουμε σήμερα στις κορυφαίες εκδόσεις που ξεπερνούν τα 300 άλογα. Η μάχη της κορυφής σήμερα σπρώχνει τα 400 άλογα, αφού εκεί φημολογείται ότι θα πλησιάζει η ισχύς του νέου μοντέλου, ιπποδύναμη που ακόμη και τώρα δεν διαθέτουν πολλά supersport μοντέλα.
Έχει κανείς αμφιβολία σήμερα πως η Α 45 στρίβει και καλύτερα; Δεν υπάρχει σύγκριση για το πόσο έχουν προχωρήσει τα αυτοκίνητα, και προφανώς το να συγκρίνεις ένα μοντέλο που ήρθε στην αγορά το 2014 και ανανεώθηκε προσφάτως με ένα του 1974 δεν είναι δίκαιο. Ή μήπως είναι όταν μιλάμε για ένα μικρομεσαίο χάτσμπακ του σήμερα, με το απαύγασμα, το απόγειο της αυτοκίνησης πριν 40 χρόνια; Όταν μιλάμε για ένα αυτοκίνητο με βάση ένα απλό οικογενειακό και μία σούπερ ειδική κατασκευή φτιαγμένη μόνο για ταχύτητα, δύναμη και αδρεναλίνη. Και πάλι το χάτσμπακ σήμερα να είναι καλύτερο; Για φαντάσου…
Σχολιάστε την είδηση Tags: MERCEDES A-CLASS, MERCEDES-AMG, AMG, A 45, SUPERCARS, LAMBORGHINI, COUNTACH Tweet